ماسوقله ٳسلام نسچاي كامو سلامت
{ ََأَسِلم تَسلَم }
ارتيث : ماسوقله ٳسلام نسچاي كامو سلامت.
هوراينث: سسٲورڠ يڠ ماسوق مملوق ٳسلام سباڬي ڤڬاڠن اڬامث دڠن مڠرجاكن سڬالا سوروهنث دان منجٲوهي سڬالا تڬاهنث نسچاي دجامين هيدوڤ سلامت سام ادا ددنيا ماهوڤون دٲخيرة.
مپرو مأنسي سوڤاي مريك مملوق ٲڬام ٳسلام تيدق بوليه دڠن ڤقسأن تتاڤي دڠن كريلٲن هاتي. ٳيمان تيدق صح دڠن ڤقسأن.
جوسترو ايت، جك ادا يڠ مندعوا بهوا ٳسلام دسيبر دڠن ڤدڠ اتاو دڠن ڤڤراڠن اداله تيدق بتول.
الله تعالى تله برفرمان:
{ ٲُدعُوا ِالَى سَبِيلِِِِِ رَبِّكَ بِِالحِكمَةِ وَالمَوعِظَةِ الحَسَنَة}
ارتيث : سروله كجالن توهنمو دڠن كبيجقسنٲن دان دڠن نصيحة يڠ باڬوس دان دڠن ڤربينچڠن دڠن سسواتو يڠ لبيه باڬوس.
سواتو تريند بردعوه اياله:
ڤرتام : دڠن كبيجقسنٲن.
كدوا : دڠن نصيحة يڠ باڬوس.
كتيڬ : دڠن ڤربينچڠن سچارا ڤروفيشونل.
دالم منجالنكن دعوه هاروس اد تيڬ ڤريڠكت:
ڤريڠكت ڤرتام : منچاري سراماي مونكين ڤارا ڤندڠر.
ڤريڠكت كدوا : منچاري سراماي مونكين ڤارا ڤنريما.
ڤريڠكت كتيڬ : منچاري سراماي مونكين ڤارا ڤڠامل.
جلسث، ڤندڠر، ڤنريما دان مڠاملكن داري اڤ يڠ ددڠر دان يڠ دتريما.
دڠن تيڬ چارا ترسبوت مك تيدق بنر تودوهن بهوا ٳسلام تله ممقسا اورڠ مملوق ٳسلام.
الله تعالى تله برفرمان :
{لآٳِ كرَاهَ فِى الدّينِ}
ارتيث : تيدق اد ڤقسأن اونتوق مملوق اڬام ٳسلام .
والوباڬايمان ڤون كڤد مريك يڠ تله مميليه ٳسلام سباڬاي اڬامث مك مريك ايت بوليه دڤقسا سڤاي مڠرجاكن سڬالا سوروهن اڬام جك تله مكلف. حال اين برتوجوان سڤاي كسلامتن داڤت دچاڤاي سام ادا ددنيا ماهو ڤون داخيرة كلق.
{ إِ نََّمَا الأَعمَالُ بِالنِّيَات}
ارتيث: سسوڠڬوهث سڬالا عمالن دڠن نية.
هوراينث: سڬالا عمالن يڠ بائيق دان مليا يڠ دسرتاكن دڠن نية مك دكيرا صح دان منداڤت ڤهالا. جوسترو ايت، كواليتي دان موتو عمالن سسٲورڠ ترلتق كڤد نيتث.
تركادڠ اد عمالن دلاكوكن اوليه دوا اورڠ ڤد ڤركارا يڠ سام ڤد لاهيرث تتاڤي بربيذا ڤد منداڤتكن ڤهالا چونتوهث سڤرتي اعتكاف دمسجد. دودوق اعتكاف دڠن دودوق ريحة دمسجد اداله سواتو ڤربواتن يڠ سروڤا ڤد ظاهيرث. باڬي مريك يڠ برنية اعتكاف اكن منداڤت ڤهالا. سباليقث باڬي مريك يڠ تيدق برنية اعتكاف تيدق منداڤ ڤهالا.
اد جوك كتيكا سسواتو ڤربواتن يڠ هاروس دان يڠ بايق سچارا اوتوماتيك منداڤ ڤهالا سڤرتي ممبري ڤرتولوڠن مڠڠكت بارڠ- بارڠ كاتس كندرأن، اتاومنولوڠ اورڠ يڠ جاتوه تيدق ڤرلو كڤد نية، كران تله مميليه ٳسلام سباڬاي اڬامث مك سچارا اوتوماتيك منداڤ ڤهالا. دميكينله كلبيهن اڬام ٳسلام. ادا جوڬ ڤربواتن يڠ سام دبوات اوليه اورڠ يڠ سام .سڤرتي، مندي داڤت دبيذاكن انتارا مندي واجب دڠن مندي سونت اياله دڠن نية.
علمأ فقة ممبوات تعريف:
{ اَلنِّيَةُُ فِى القَلبِ مُقتَرِنًا بِالفِعلِ}
ارتيث: نية ايت دالم هاتي دسرتاكن دڠن ڤربواتن.
{ٳِيَّاكُم وَحَضَرأ الدِّمَنَ اَلمَرأَةُ الحَسَنَأَ فِى مَنبِتِ السُّؤِ}
ارتيث: جاؤهيله كامودرڤد تومبوهن هيجاودﭬمبواڠن سمڤه اياله وانيتا- وانيتا چنتيق دتمڤت معصية.
هوراينث: هيندركنله ديري درڤد مڠهمڤيري وانيتا-وانيتا چنتيق دتمڤت معصية. جاڠن لكس ترڤدايا دڠن توتوركاتث اتاودڠن ڬاي ڬرقڬريث تتاڤي هندقله سياست ترلبيه دهولو لاتر بلاكڠث تراوتام تنتڠ اخلاق اتو بوديڤكرتيث والاو باڬايمان ڤون كبائيقن سوكراونتوق دڤربائقي. موڠكين سكجڤ سهاج كموديان اي اكن كمبالي كڤد كبياسأنث. اڤ يڠ دبيمبڠكن اكن ممڤرداياكن اورڠ لاين ڤولا .منجادي روسق دان بيناس اكن تتاڤي سبهاڬيان اورڠ تيدق تاهوممبيذاكن انتارا باتوڤرمات دان كاچ.
{ أَيُّ دَاءٍ أَدوَى مِن البُخلِ}
ارتيث: اڤكه ڤپاكيت يڠ لبه بوروق درڤد بخيل (كدكوت)؟
هوراينث: منوروت بهاس ملايو بخيل ايت اياله كدكوت دان اد ڤركاتٲن لاين يڠ سام ارتيث سڤرتي : ڬڠڬم تاق تيريس، كتم باتو، تڠكاي جريڠ.
بخيل اياله صفة كجي مروڤاكن ڤپاكيت هاتي. الله تعالى اد مپبوت دالم القرأن :
{وَٲَمَّٲ مِن بَخِلَ واَستَغنَى وَكَذَّبَ بِالحُسنَى فَسَنُيَسِّرُهُ َللعُسرَى}
ارتيث: دان اد ڤون اورڠ يڠ بخيل دان مراس چوكوڤ دان مندوستاكن ڤركارا يڠ سوسه. مريك يڠ بخيل اكن دلوروڠكن كڤد مڠرجاكن معصية
سسواتو كجاهتن ايت سبنرث مپوسهكن دان ممبهاياكن ديري تتاڤي دڠن موده والاو ڤون ترڤقسا برڬاداي پاوا.
لومرهث اورڠ يڠ بخيل ايت اورڠ براد، سبب ايت له اي تيدق مراس سوسه، تيدق ممرلوكن ڤرتولوڠن اڤ سهاج كهندقث داڤت دتوروتي. لالو تربيت دالم هاتيث ڤراسأن سومبوڠ دان بسرديري. سأوله اوله اڤ يڠ اد ڤدث اداله حقث ،بوكن مروڤاكن سواتو امانه دري الله سبحانه وتعالى
Tiada ulasan:
Langgan: Catat Ulasan (Atom)
ace_Arab knc_Arab ace_Arab ace_Arab bjn_Arab bjn_Arab snd_Arab knc_Arab bjn_Arab bjn_Arab bjn_Arab bjn_Arab bjn_Arab ace_Arab bjn_Arab bjn_Arab bjn_Arab bjn_Arab bjn_Arab snd_Arab ara_Arab bjn_Arab bjn_Arab knc_Arab ace_Arab bjn_Arab bjn_Arab bjn_Arab ara_Arab knc_Arab bjn_Arab knc_Arab bjn_Arab bjn_Arab knc_Arab ace_Arab bjn_Arab bjn_Arab knc_Arab ace_Arab bjn_Arab bjn_Arab zsm_Latn zsm_Latn